กรมบังคับคดี จัดงานมหกรรมไกล่เกลี้ยแก้หนี้ หลังศาลมีคำพิพากษาในพื้นที่กรุงเทพฯช่วยบรรเทาภาระลูกหนี้ ทุนทรัพย์กว่า 124 ล้านบาท
นางทัศนีย์ เปาอินทร์ อธิบดีกรมบังคับคดี เปิดเผยว่า กรมบังคับคดีได้จัดงานมหกรรมไก่เกลี้ยแก้หนี้หลังศาลมีคำพิพากษา ในพื้นที่กรุงเทพมหานคร เพื่อให้ลูกหนี้ในกลุ่มหลังศาลมีคำพิพากษาที่ได้รับผลกระทบทางการเงินได้เข้าสู่กระบวนการไกลเกลี่ยเจรจาลดยอดหนี้ ขยายเวลาผ่อนชำระ หรือจัดสรรการผ่อนชำระหนี้ ไม่ว่าจะเป็นประเภทหนี้ครัวเรือน หนี้ กยศ. หนี้สินเชื่อส่วนบุคคล หนี้เช่าซื้อรถยนต์ หรือหนี้ที่ได้ปรับโครงสร้างหนี้มาแล้วจากบริษัทบริหารสินทรัพย์ต่างๆ ซึ่งขึ้นอยู่กับเงื่อนไขและสถานะของลูกหนี้แต่ละรายอธิบดีกรมบังคับคดีกล่าวเพิ่มเติมว่า ภายในงานมีกองทุนเงินให้กู้ยืมเพื่อการศึกษาและสถาบันการเงินเข้าร่วมจำนวน 12 แห่ง  ทุนทรัพย์กว่า 124 ล้านบาท ประชาชนทยอยเข้าร่วมงานในช่วงเช้านี้แล้วกว่า  500 ราย โดยมีประเภทหนี้สินหลากหลายทั้งหนี้สินครัวเรือนกองทุนเงินให้กู้ยืมเพื่อการศึกษาจากสถาบันการเงินต่างๆ เช่น หนี้เช่าซื้อรถยนต์ที่มีการปรับโครงสร้างหนี้มาแล้วจากบริษัทบริหารสินทรัพย์ต่างๆสำหรับผู้ที่สนใจร่วมงานมหกรรมไกล่เกลี่ยหนี้หลังศาลมีคำพิพากษาในพื้นที่กรุงเทพมหานคร สามารถเดินทางมาร่วมได้ที่โรงแรมเอส ดี อเวนิว กรุงเทพมหานคร จนถึงช่วงเย็นวันนี้ หรือสามารถติดตามข่าวการจัดงานครั้งต่อไปได้ที่เว็บไซต์ของกรมบังคับคดีwww.led.go.th